«Love Actually»-stjerne skal spille Jesus
ARTIKKELEN ER OVER FIRE ÅR GAMMEL Brasilianeren, kjent fra blant annet den romantiske komedien «Love Actually» (slik gikk det med stjernene), «Che» og «300: Rise of an Empire», skal spille ingen ringere enn Jesus når MGM og Paramount lager «Ben -Hur» fra 1959 og 1925 i ny drakt, melder Hollywood Reporter. Variety omtaler også nyheten og skriver at filmen etter planen får premiere i februar 2016.Santoro har spilt i en rekke TV-serier og kortfilmer i hjemlandet. Han er i tillegg en ettertraktet modell og har gått en rekke visninger for flere store motehus. Sammen med filmstjernen Nicole Kidman (47) har han figurert i TV-reklame for Chanel. Men selv om han jobber mye i Los Angeles, har Santoro blitt boende i hjembyen Rio de Janeiro. 39-åringen er aktuell i ikke mindre enn fem andre Hollywood-filmer i tiden som kommer, ifølge IMDb.com. Blant annet dukker han opp på lerretet i «Focus» med blant andre Will Smith. Han har så langt ikke kommentert rollen som Jesus.«Ben-Hur», som for 55 år siden vant 11 Oscar – deriblant for beste film, er et amerikansk historisk drama basert på bestselgerromanen til Lew Wallace fra 1880. Filmen, som dykker dypt ned i temaene tro, vennskap og svik, ble regissert av William Wyler. Avdøde Charlton Heston spilte hovedrollen som Ben-Hur. Men den aller første filmen ble laget i 1925, også den ble en stor suksess. Andre som ifølge Hollywood Reporter dukker opp på rollelisten i den nye versjonen av klassikeren, er Morgan Freeman og Jack Huston. Nyskapningen har vært under arbeid i to år allerede. Originalen verserer ofte på rangeringer over tidenes beste filmer. DISKUTER: Hva tenker du om at «Ben-Hur» gjenoppstår med nye stjerner? Kjør debatt i kommentarfeltet under artikkelen.
Rodrigo Santoro (39) har sikret seg viktig rolle i nye «Ben-Hur».